That’s Amore

«That's Amore» er en amerikansk sang med melodi av Harry Warren og tekst av Jack Brooks. The Caddy - Soundtracks hos Internet Movie Database Den ble en større hit for Dean Martin i 1953.

Sangen fantes på lydsporet til filmkomedien Musikk, show og kjærlighet (The Caddy) med Martin og Lewis. Den ble utgitt av Paramount Pictures 10. august 1953. I filmen ble sangen hovedsakelig fremført av Dean Martin, mens Jerry Lewis sluttet seg til og så fulgt av rollefigurene i scenen. Den ble nominert til Academy Award for Best Original Song,The Caddy - Awards hos Internet Movie Database men tapte for «Secret Love» fra filmen Calamity Jane med Doris Day i hovedrollen.

Sporet som ble anvendt på singlen, utgitt av Capitol Records, ble spilt inn 13. august 1953 (Session 3098; Master 116 394-6) med et orkester dirigert av Dick Stabile i Capitol Records' Studios i 5505 Melrose Avenue, Hollywood, California. Den andre siden var «You're the Right One»

Den 7. november 1953 nådde Martins innspilling andreplassen på Billboard-listene.

Sangen fortsetter å være nært identifisert med Dean Martin.

«That's Amore» er også anvendt på et videotilbakeblikk over Martins karriere, og hans sønn Ricci Martin betitlet sin biografi, That's Amore: A Son Remembers Dean Martin, fra 2002.Martin, Ricci (25. januar 2002): That's Amore: A Son Remembers Dean Martin. Lanham > Maryland ISBN 978-0-87833-272-4

 I populærkulturen 
Kelnerne på Caribbean Cruise Line har vært kjent for å synge «That's Amore» under elegante middager på de karibiske cruisene.
Sangen ble fremført av James Marsden i Disney-filmen Eventyr i New York (Enchanted)Enchanted – Soundtracks hos Internet Movie Database
I begynnelsen av Frasier-episoden The Crucible sang dr. Frasier Crane (spilt av Kelsey Grammer)"Frazier" The Crucible – Soundtracks hos Internet Movie Database den første linjen av denne sangen, da han ikke fikk noen innringere i begynnelsen av sitt radioprogram.
Den forekommer i videospillet Karaoke Revolution Party.
Sangen er tradisjonelt den siste som blir spilt på nattklubben Klute i Durham hver kveld.
Sangen forekommer i videospillet Lego Island, når spilleren velger å levere en pizza.
Den forekom i TV-filmen Martin and Lewis fra 2002, hvor Martin (spilt av Jeremy Northam) ble vist, mens han fremførte sangen på Colgate Comedy Hour,Martin and Lewis – Soundtracks hos Internet Movie Database da Lewis (spilt av Sean Hayes) begynte å gjøre narr av ham under hans fremførelse.
Sangen ble introdusert for en ny generajon, da Martins versjon fra 1953 ble anvendt som åpningstemasang i den Oscar-vinnende filmen Forhekset av månen (Moonstruck) fra 1987,Moonstruck – Soundtracks hos Internet Movie Database med Cher, Nicolas Cage, Olympia Dukakis og Vincent Gardenia i hovedrollene.
Martins versjon ble anvendt som temasang i sesongene én-fire i Pizza,Pizza – Soundtracks hos Internet Movie Database den australske komiserien som blir sendt på SBS.
Sangen har blitt anvendt i episoder av The Simpsons. I episoden The Italian Bob ble melodien sunget av en gondolier."The Italian Bob" The Simpsons – Soundtracks hos Internet Movie Database Homer og Marge var passasjerer, og teksten ble endret av gondolieren til: «When a wife looks like that, and her husband's so fat, that's immoral. When she kisses that jerk, while I do all the work, that's immoral». Da Homer bad ham om å holde opp, svarte han: «Mi scusi. No speak English».
I TV-komiserien Strangers with Candy ble sangens struktur parodiert i et dikt med prostitusjonstema kalt «Packing a Musket» («When you walk form your home and johns call on the phone, you're a call girl. When you walk 'til you limp and give a cut to the pimp, you're a street whore»).
Det kanadiske folkrockbandet Spirit of the West fremfører jevnlig en coverversjon av sangen på konserter med trommeslager Vince Ditrich på ledevokal.
«That's Amore» har gitt navn til et reality-program.
Den ble spilt i slutten av en episode fra fjerde sesong av Sporløst forsvunnet (Without a Trace) fra 2006 med tittelen «Check Your Head».
Sangen forekom i TV-serien 3rd Rock from the Sun.
Martins versjon ble fremført i TV-serien Veronica Mars, i episoden Hot Dogs,"Veronica Mars" Hot Dogs – Soundtracks hos Internet Movie Database da Aaron Eckolls slo sin datters kjæreste.
I filmen Walk Hard: The Dewey Cox Story fra 2007 fremførte Cox (spilt av John C. Reilly) sangen på en plateinnspillingssession, mye til ergrelse for de rundt ham. Det var inkludert i den i Tunes-eksklusive versjonen på lydsporet.
I en episode av WWF Smackdown! sang Stone Cold Steve Austin det første verset av sangen før han slo Booker T med en frossenpizza.

 Norsk versjon 
Juul Hansen har skrevet en norsk tekst. Den norske tittelen er også «That's Amore».

 Innspilling 
 Jens Book-Jenssen, Musica danseorkester, Dir.: Egil Monn-Iversen. Utgitt på 78-platen Musica A 5130 i 1954.Se plateetiketten

 Referanser 

Kategori:Sanger fra USA
Kategori:Sanger fra 1953